google/wiki40b huggingface dataset:
Samiske geografiske navn i Torsken

Samiske geografiske navn i Torsken (knr 1928) angir stedsnavn i Torsken kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Torsken kommune.
Alicia Silverstone

Biografi

Hun arbeidet tidlig som modell. Da hun var 16 år filmdebuterte hun i Crush. Silverstone ble allment kjent da hun var med i musikkvideoer av Aerosmith og gjennom sine roller i Hollywood-filmene Clueless og Batman & Robin.
Alicia Silverstone har vunnet flere priser for sine filmer, inkludert MTV Movie Awards, National Board of Review og Young Artist Awards. Hun har blitt nominert til Emmy Award og Golden Globe Award. I løpet av karrieren hadde Silverstone flere viktige roller i filmer, inkludert The Opposit of Sex og en rolle i Skrik 3, samt Bewitched, Little Women og Heartbreakers. I 1994 avslo Silverstone rollen som Valerie Malone i den populære TV-serien Beverly Hills, 90210, og Tiffani Thiessen fikk rollen i stedet. 
Silverstone fikk en ledende rolle i filmen The Crush (1993), der hun spilte en tenåringsjente som prøver å ødelegge en eldre mann etter at han avslo flørtingen hennes. For denne rollen vant hun to priser under MTV Movie Awards i 1994. I 1996 hadde Silverstone hovedrollen i den erotiske thrilleren, The Babysitter, som var en filmatisering av en roman skrevet av Dean Koontz. Silverstone hadde en rolle som Batgirl i Batman & Robin som ikke ble godt mottatt, og hun vant en Razzie Award som verste skuespillerinne. Hun vant også en Blimp Award ved T-Choice Awards for rollen som Batgirl. 
I 40 Hottest Hotties fra 1990-tallet ble hun rangert som nummer fem. I 2002 gjorde Silverstone sin Broadway-debut sammen med Kathleen Turner og Jason Biggs i The Graduate. Etter å ha fjernet seg fra den offentlige arena for noen år, dukket Silverstone opp i TV-serien Miss Match i 2003, som ble kansellert etter 11 episoder. Silverstone er kjent for å være miljøaktivist og forsvare dyrs rettigheter. Hun ble veganer i 1998 etter å ha deltatt på et møte for dyrs rettigheter. I 2004 ble Silverstone kåret til Sexiest Female Vegetarian av dyrevernsorganisasjonen PETA.
Silverstone giftet seg med sin mangeårige kjæreste, rockemusiker og basketball-trener Christopher Jarecki, i en seremoni ved Lake Tahoe, den 11. juni 2005. I 2009 ga Silverstone ut boken The Kind Diet, en guide til riktig kosthold og ernæring for veganer som toppet The New York Times sin bestselger-liste. Den 14. januar 2011, ble det annonsert at Silverstone og Jarecki ventet sitt første barn sammen. 5. mai 2011, fødte Silverstone en gutt, som de kalte Bear Blu Jarecki.
I 2014 ga hun ut boken The Kind Mama hvor hun går sterkt ut mot det statlige vaksinasjonsprogrammet og mener fokus på amming og kosthold er viktigere.
Fjellheim skole

Historie

Drammen kommune vedtok i 1910 å anlegge to nye skoler. Etter en arkitektkonkurranse ble prosjekteringsoppdraget i mars 1911 gitt til arkitektene Andreas Bjercke og Arnstein Arneberg. Etter hvert delte de to arbeidet mellom seg slik at Bjercke ble ansvarlig for Fjellheim skole og Arneberg for Brandengen.
Fjellheim skole sto ferdig i 1914. De totale byggekostnadene var på drøyt 500.000 kroner. Ved innvielsen hadde skolen 1013 elever fra 1. til 7. klasse. Elevtallet sank gradvis i mellomkrigstiden, og i 1939 hadde skolen 592 elever. I etterkrigsårene steg tallet noe og var på rundt 700 elever.
Mellom 1954 og 1956 ble utearealene omgjort og skolegården utvidet. I 1964 ble Fjellheim ungdomsskole. I den forbindelse fikk skolen en ny fløy med nye klasserom, formingsavdeling og ny gymnastikksal.
På grunn av skolens store kapasitet og det skiftende elevgrunnlaget, hadde skolen i perioder elever fra flere andre bydeler. I tillegg tilbød den lokaler til andre skoler og etater, slik som framhaldsskole, pedagogisk senter og kommunal musikkskole. Etter at store deler av bebyggelsen på Brakerøya ble rasert da man bygget motorveibrua på 1970-tallet, ble den lokale elevtilgangen ytterligere redusert. Midt på 1980-tallet hadde skolen 273 elever, fordelt fra 5. til 9. klasse. Fjellheim skole ble nedlagt i 1990.

Etterbruk

Etter 1990 har skolebygningene blitt tatt i bruk av Drammen kommunes undervisningssektor. Kommunens introduksjonssenter, som blant annet tilbyr norskopplæring for fremmedspråklige, holder til på Fjellheim. I en periode på 1990-tallet ble også deler av bygningene benyttet til Steinerskole.

Annet

Idrettslaget Bragerøens Ballklubb, senere Sparta/Bragerøen, ble stiftet i gymnastikksalen på Fjellheim skole i 1936.
Aura kraftverk

Aurabanen

Industribanen Aurabanen var i drift fra 1919 og frem til 1954, og ble bygget som en del av utbyggingen av Aura kraftverk. 
Traséen var på om lag ti kilometer og ble bygget av rallare (buser) i fjellsiden på over 800 meter over havet. 
Fra 1990 til 2010 ble den såkalte Busmarsjen arrangert, som startet ved Holbudammen og fortsatte i jernbanetraseen frem til kraftstasjonen.
Ying (Shuozhou)

Ying (kinesisk: 应县; pinyin: Yìng Xiàn) er et fylke i provinsen Shanxi i Folkerepublikken Kina. Det er del av byprefekturet Shuozhou.
Befolkningen var på 265 992 innbyggere i 1999.

Kulturminner

Utenlandske turister besøker sjelden denne delen av Kina, men det finnes noen severdigheter. Pagoden til Fogongtempelet (Yingxiantårnet, Fogong si Shijia ta, 佛宫寺释迦塔), bygd i 1056 under Liao-dynastiet, er en av de viktigere. Den ble bygd av tre, uten jernspiker. Det er blitt til museum for kalligrafi.
Denne pagoden, og dessuten Jingtutempelet (Jingtu si, 净土寺) er blitt oppført på Folkerepublikken Kinas liste over kulturminner i henholdsvis 1961 og 2006.
Asterisme

En asterisme er innen astronomien et mønster av stjerner sett på stjernehimmelen, men som ikke er en del av et offisielt stjernebilde. Akkurat som stjernebilder er de bygd opp av stjerner, som selv om de befinner seg i omtrent samme retning, ofte befinner seg i svært ulik avstand fra jorden. En asterisme kan bestå av stjerner fra et eller flere stjernebilder. De er for det meste enkle former og har få stjerner, noe som gjør dem enkle å identifisere.
Komponentstjerner i sesongbetonte asterismer er lyssterke og markerer enkle geometriske figurer.
Gubkinskij

Gubkinskij (russisk: Губкинский) er en by i det autonome området Jamalo-Nenetsk i Russland. Byen ligger på venstre bredd av elva Pjakupur, rundt 520 km sørøst for Salekhard. Innbyggertall: 20 407 (folketelling 2002), 9 676 (folketelling 1989).
Gubkinskij ble grunnlagt 22. april 1986 som en bosetning i forbindelse med oljeutvinning. Den fikk bystatus i 1997. Den er oppkalt etter den sovjetiske geologen Ivan Gubkin.
Vektløshet

Vektløshet er et fenomen som objekter i fritt fall opplever. Selv det også ofte omtales som null tyngdekraft, så er vektløshet i et romskip i bane rundt Jorden et resultat av fritt fall, da tyngdekraften i en bane 100 km. over jorden er bare 3 % mindre enn ved Jordens overflate.
Vektløshet inntreffer når et objekt eller en person faller fritt; i bane rundt et legeme (som Jorden), i det dype rommet (langt fra stjerner, planeter eller andre massive legemer), i et fly med et bestemt flymønster, eller i andre uvanlige situasjoner.
Spheres

Spheres er en koreansk animert serie (manhwa) i 26 episoder, produsert i 2003 av Studio Kaab animasjonsstudio og kringkastet av det koreanske fjernsynsnettverket Munhwa Broadcasting Corporation. I Italia ble det sendt for første gang av kringkasteren Super 3 i Roma, deretter av Torino-baserte Telestudio, og distribueres i hjemmefilmmarkedet av Mediafilm.
Westwind forlag

Westwind forlag ble startet i 2003 og har sitt utspring fra Raptusfestivalen i Bergen. Forlagets mål er å øke interessen for tegneserier og tegnede medier i Norge. Ideen om å starte et forlag ble sådd på en togtur tilbake fra tegneseriefestivalen i Bristol av Frode Haaland og Arild Wærness.
Forlaget har blant annet utgitt tegneseriebøker med Varg Veum, Miranda og tegneserieheftet Baddis. Høsten 2007 ble forlaget kjøpt opp av Vigmostad & Bjørke.
Kjetil Dreyer

Næringsvirksomhet

Dreyer fullførte en bachelor i markedsføring og business ved Handelshøyskolen BI i 2004. Han slo seg opp i nettverksbransjen på 2000-tallet, og kjøpte i 2001 nettstedet networkmarketing.no. I 2007 stiftet han selskapet Quality Seminars sammen med brødrene Øystein og Anders, samt faren Magnor Dreyer. Her arrangerte de konferanser i Norge for nettverksbransjen med internasjonale foredragsholdere, deriblant Tim Sales og Robert O. Young. Selskapet ble imidlertid slått konkurs i 2009. Siden 2008 har han vært eier og daglig leder av nettbutikken Altshop.no med fokus på salg av såkalte alternative helseprodukter. Dreyer er kritisert for selskapets salg av kolloidalt sølvvann, i kjølvannet av hans engasjement mot bruk av en kontroversiell svineinfluensavaksine og for bruk av udokumenterte helsepåstander i sin markedsføring. I 2015 sendte Forbrukerombudet et skriftlig pålegg til Altshop om å endre ulovlig markedsføring av kolloidalt sølv. Altshop Norge AS ble meldt konkurs 13. november 2017.
Dreyer har selv deltatt i en rekke nettverksselskaper, deriblant Forever Living, Innerlight og Synergy WorldWide.

Aktivist

Dreyer ble kjent for sin motstand mot svineinfluensavaksinen pandemrix, som ble brukt ved  under pandemiberedskapen i 2009, og var hovedpersonen bak aksjonen kalt vaksineaksjonen.no. Det medførte også kritisk søkelys på hans eget salg av blant annet ionisert kolloidalt sølv som kosttilskudd. Aksjonen har siden blitt utvidet til å forsøke å bekjempe all form for vaksinering.
Han har også tidligere gjort sitt kritiske syn på farmasøytisk industri kjent, og var i den forbindelse forlegger for boken Dødelige Bivirkninger - Bekjennelser fra en legemiddeldirektør, skrevet av John Virapen. Boken ble utgitt på forlaget Altshop.no, en avdeling under familiebedriften til Dreyer, Alternativ Netthandel AS.
Dreyer startet i 2013 aksjonen Barnevernsaksjonen.no - Spydspissaksjonen med hånden på hjertet. Den har som agenda å kjempe for barn og barnefamiliers rettssikkerhet i Norge, samt å belyse påståtte overtramp og problemstillinger knyttet til Barnevernet. Denne organisasjonen kjørte høsten 2013 annonsekampanjer i VG og Dagbladet med helsider hvor det ble blant annet ble hevdet at mektige økonomiske interesser styrer Barnevernets inngrep i norske familie blant en rekke andre punkter.
Dreyers tidligere engasjement er blant annet ledelse av aksjonen Stevia til Folket som på det meste talte 11 000 tilhengere på Facebook, samt Codex Alimentarius - Ødeleggende eller oppbyggende for menneskers helse? Gruppen talte på det meste 8 000 tilhengere og formidlet konspirasjonsteorier rundt mattrygghet, vaksiner m.m. Begge disse tiltakene drev Dreyer i samarbeid med organisasjonen Fritt Helsevalg. I 2009 arrangerte Dreyer også et seminar i samarbeid med Fritt Helsevalg kalt Helsefrihet der Alliance for Natural Health bidro med foredragsholdere og tema var GMO.
Bumerke

Bakgrunn og bruk

Formålet med et bumerke er å ha et kjennetegn som en person, en kjernefamilie, medlemmer av en ætt eller eier av en eiendom, bruker for å merke gjenstander, bufe (femerker), bygninger og lignende. Bruken av bumerker går tilbake til lenge før skriftspråk var allmenn kunnskap. Foruten av bønder har bumerker også blitt brukt av handelsmenn, håndverkere og andre borgere på Bryggen i Bergen, på bygningssteiner i Nidarosdomen (steinhoggermerker) og i personsegl fra andre norske byer. Fiskere hadde bumerker på trestykker til å merke fiskegarn med (garnmerker). Noen tømmermerker ligner på bumerker, men de har som oftest en flateform og er ikke strekformet. Det finnes også bumerker skrevet med hånd på dokumenter, blant annet fra gruvearbeidere på Røros og på noen bønders fullmakter til hyllingen i 1591 og 1610.
Ordet bomerke eller boemerke har sannsynligvis kommet fra Danmark. Det finnes ikke norske henvisninger før på 1600-tallet, men ordet var neppe helt nytt i Norge. I dag skrives bomerke kun som bumerke i Norge. Både i Danmark og Sverige forekommer ordet bomerke (med flere skrivemåter) fra 1400- og 1500-tallet, men ikke tidligere. I de islandske lovbøkene fra middelalderen finner vi ordet einkunn om merker som ble benyttet som kjennetegn ved merking av dyr. Det er trolig at dette ordet også har vært brukt i Norge.

Noen navn på figurer i bumerker

Opp gjennom tidene har noen av figurene som er vanlige i bumerker, blitt kalt med bestemte navn i Norge og i andre land. Flere internasjonalt brukte figurer har sine internasjonale navn, bl.a. khi-rhomonogram, ave mariamonogram, pentagram (femstjerne), heksagram (seksstjerne), svastika (hakekors), trikvetra og triangel (trekant) . Andre har samme navn, men oversatt til de forskjellige språkene, f.eks. anker, hjerte, timeglass, kors, lyn, merkurstav, rektangel, rombe, sirkel, jern- og kobbermerker som også kalles Mars- og Venustegn. Noen spesielle norske navn er førkja, haneklo, jomfrua, marekors, rypeklo og valknute. På grunn av likheten med faktiske ting, kalles noen figurer for armbrøst, gaffel, lyster, pil, saks, tang, øks, hake med flere.
Sirikit-demningen

Sirikit-demningen er en demning med vannkraftverk i provinsen Uttaradit i det nordlige Thailand. Den regulerer elva Nan som renner ut i Thailands hovedvassdrag Chao Phraya. Installeert vannkrafteffekt er 500 MW, fordelt på fire turbiner.
Demningen er Thailands største, en 180 meter høy og 800 meter lang steinfyllingsdam, og skaper et av landets fem største reservoarer – Thaleh Sap Neua på 220 km² og om lag 10 000 mill. m³ vannvolum. Anlegget ble ferdigstilt i 1973, og gir også irrigasjon til store jordbruksområder via kanaler.
Giovanni Franceschi

Svømming karriere

Franceschi var en vellykket svømmer på 1980-tallet. Hans største suksess fikk han i Europeiske mesterskap i svømming 1983 i Roma med to gull over 200 og 400 m fri, både i nye europeisk rekord tid Av World Swimming Championships 1982 i Guayaquil, vant han bronsemedalje over 200 meter og fjerdeplass over 400 meter individuell medley. Han svømte 22 italienske poster, vant 41 italienske mesterskaptitler i 50, 100, 200 og 400 m fri, 100 og 200m rygg, 100m butterfly og 200 og 400 m fristil.
Giovanni Franceschi leder et prosjekt for å forbedre svømmeteknikkene i SwimCamp Nuoto+ i Riccione (Provinsen Rimini), Viareggio (Toscana ) og Lignano Sabbiadoro (Friuli-Venezia Giulia). SwimCamp Nuoto+.
Katholieke Volkspartij

Katholieke Volkspartij var et nederlandsk katolsk kristeligdemokratisk parti. Partiet ble grunnlagt den 22. desember 1945, men kan føre sine aner tilbake til den første katolske partidannelsen i 1904. Partiet fikk tidligere de fleste stemmene blant det katolske mindretallet. KVP fikk stemmer i de fleste sosiale lag og ble støttet av de katolske interesseorganisasjonene innen den katolske pillaren.
I 1980 gikk partiet sammen med de to protestantiske partiene Anti-Revolutionaire Partij (ARP) og Christelijk-Historische Unie (CHU) og dannet Christen-Democratisch Appèl. Bakgrunnen for at de tre partiene slo seg sammen var sviktende velgeroppslutning, samt et ønske om mer effektivt å motvirke sekulariseringstendensene i samfunnet.
Gjennom hele sin eksistens satt partiet i regjering.
NetNordic

Historie

Sammen med selskapet Altibox introduserte NetNordic de første norske triple-play-løsningene basert på fiberoptikk til private, med oppstart i Austevoll i mars 2003. Bak testprosjektet stod bl.a. Austevoll Kraftlag og Austevoll kommune. Triple-play-løsningen i Austevoll («Lysglimt»), som under lanseringen i 2002 og 2003 ble omtalt som «verdens beste bredbånd» og «superbredbånd». Teleoperatøren GET er i dag en av flere teleoperatører som tilbyr sine tjenester gjennom det åpne, fiberbaserte triple-play-nettet.
Etter samarbeidet med Austevoll utviklet NetNordic forretning i åpne fiberbaserte nettverk, og har levert fiberoptisk nettforbindelse til totalt 90.000 husstander i Norge og ca. 500.000 husstander i Sverige, Danmark og Finland gjennom samarbeid med kommuner, energiselskap og teleoperatører. Fra 2010 satset også Telenor, Canal Digital, Broadnet og GET på triple-play fiberteknologi.

Teknologi

NetNordic leverer teknologi til høyhastighets kapasitetsnett i Sør-Norge, som bygges ut av Statnett, KystTele, Nord-Trøndelag Elektrisitetsverk, Fiberselskapet og Hafslund. I det nordiske bedriftsmarkedet leverer NetNordic IP-telefoni, samhandling, mobile systemer, videokonferanse, datanett, trådløst lokalt datanett (LAN, WLAN), sentralbord og meglersystemer. NetNordic står bak nødnummerløsningen 112 for Politiet. I 2011 ble NetNordic forhandler av løsninger fra Huawei, med salg av fiberteknologi til GET.
Cassolus

Utbredelse

Slekten er utbredt i Sørøst-Asia.
George Bernard Shaw

Liv

Shaw ble født inn i en fattig protestantisk familie i Dublin. Familieforholdene var problematiske. På 1870-tallet flyttet han til London for å prøve seg som forfatter. Han skrev fem refuserte romaner før han fant arbeid som musikkritiker i avisen The Star. På samme tid begynte han å engasjere seg politisk. Han deltok i Bloody sunday-demonstrasjonen i 1887, og ble medlem av Fabian Society, et intellektuell sosialistisk miljø. Her møtte han også sin kone Charlotte Payne-Townshend, som han giftet seg med i 1898. Shaw var en stor beundrer av Russland; han støttet og beundret både Vladimir Lenin og Josef Stalin.
Quality Resort

Quality Resort er en del av Choice Hotels Scandinavia, en av Nordens førende hotellkjeder med en årlig omsetning på mer enn 6,2 milliarder og over 9200 ansatte. Quality Resort er et knippe fullservice-hoteller som tilbyr opplevelser og aktiviteter i tillegg til overnatting. Hotellene ligger ofte i naturskjønne omgivelser. Quality Resort har 13 hoteller i Norden.
Harro Schulze-Boysen

Tidlig liv

Schulze-Boysen ble født i Kiel som sønn av den dekorerte marineoffiseren Erich Edgar Schulze. Hans mor var Marie Luise (født Boysen). På sin fars side regnet han også storadmiral Alfred von Tirpitz blant sine slektninger. Han hadde en søster, Helga (født 1910) og bror, Hartmut (født 1922).
Han tilbrakte sin ungdom i Duisburg. I 1923. Da han var 14 år fant han seg selv i midten av okkupasjonen av Ruhr av franske og belgiske tropper. Schulze-Boysen deltok i kampen mot okkupantene som førte til han ble arrestert av franskmennene.

Politiske aktiviteter

I 1928, ble han medlem av  Jungdeutscher Orden, en ungdomsorganisasjon i Weimar-Republikken og Studentenverbindung Albingia. Han studerte jus i Freiburg (Baden-Württemberg), og Berlin, uten at han tok eksamen. I 1930 støttet han en intellektuell-nasjonalistisk gruppe kalt Volksnationale Reichsvereinigung ("folkets nasjonale Imperial Union"), fikk kontakter med det franske magasinet Plans i 1931, som søkte å etablere et bredt Europa-kollektive økonomisk system. Samme år publiserte han i den venstre-liberale Der Gegner grunnlagt av Franz Jung og modellert etter et fransk tidsskrift, Plans. Selv om han lente seg til den politiske venstresiden, opprettholdt han sine kontakter med nasjonalistiske kretser.
I 1932 organiserte han Treffen der revolutionären Jugend-Europas, med over hundre deltakere. Han tok til orde for å avskaffe det kapitalistiske systemet, og avvikling av Versaillestraktaten.
I april 1933 ble Der Gegners kontorer ødelagt av medlemmer av Brun-skjortene og Schulze-Boysen ble banket opp, fikk hakekors-riper i huden, og ble holdt i fangenskap i flere dager. Han ble sluppet ut etter at hans foreldre grep inn. I mai 1933 begynte han pilot-trening i Warnemünde og fra 1934 arbeidet han i kommunikasjonsavdelingen av Reichsluftfahrtministerium i Berlin.

Motstandsaktiviteter

Det begynte i 1935, han samlet rundt seg en sirkel av anti-fascister på venstresiden, blant dem kunstnere, pasifister og kommunister. Sirkelen publisert anti-fascistiske skrifter. I 1936 giftet han seg med Libertas Haas-Heye, presseansvarlig for Metro-Goldwyn-Mayer, som også sluttet seg til motstandsbevegelsen. I 1936 tok Schulze-Boysen kontakt med Arvid Harnack og hans krets, og også med kommunistene Hilde og Hans Coppi. Fra disse møtene oppsto det Gestapo kalte Rote Kapelle-gruppen.
I 1940-1941 var gruppen i trådløs kontakt med sovjetiske agenter, og prøvde å stoppe det kommende tyske angrepet på Sovjetunionen. (Som premierløytnant i  Luftwaffes ledelse hadde Schulze-Boysen tilgang til hemmelige dokumenter.)

Arrestasjon og henrettelse

I juli 1942 klarte dekryptering-avdelingen i Oberkommando des Heeres å dekode gruppens radiomeldinger,og Gestapo slo til. Den 31. august ble Harro Libertas Haas-Heye og Schulze-Boysen arrestert. De ble dømt til døden 19. desember og henrettet tre dager senere i Plötzensee fengsel i Berlin. Deres legeme ble levert til Hermann Stieve, en anatom på det er som nå er Humboldt-Universität zu Berlin for å bli dissekert for forskning. Deres siste hvilested er ikke kjent.
Rue de Lagny

Rue de Lagny er en gate i quartier de Charonne i 20e arrondissement i Paris.
Denne gaten ble åpnet på 1600-tallet under navnet chemin de la Pissotte, og senere chemin de Lagny, etter den landsby som den historisk førte til.
Den markerte grensen mellom de gamle kommuner Charonne og Saint-Mandé frem til 1859. Det året ble kommunen Charonne og størstedelen av Saint-Mandé inntatt bak Paris' nye bygrenser, og inkorporert i 20. arrondissement som da ble opprettet og som fikk cours de Vincennes som sin sørgrense.
Joachim Magnussen

Idrettslaget Hødd

I begynnelsen av høsten 2009 var Joachim Magnussen i søkelyset til Viking. 
November 2010 meldte Magnussen overgang til Hønefoss Ballklubb

Hønefoss Ballklubb

Andre serierunde i sesongen 2011 spilte Joachim Magnussen fra start for Hønefoss i hjemmekamp mot sin tidligere klubb Hødd. I det 77. spilleminutt fanget Magnussen opp ett innlegg fra medspiller Leo Olsen og setter ballen umarkert i mål. Dette var en utligning og kampen endte 1-1.

Idrettslaget Hødd

Foran 2013-sesongen returnerte Magnussen til klubben hvor han fikk sitt gjennombrudd. Han spilte ytterligere tre sesonger for de blåhvite og var i perioden med på to play-off tap i kvalifiseringen til Tippeligaen og spilte også i kvalifiseringen til Europa Ligaen. Magnussens karriere endte etter 2016 sesongen da spissen var en del av Hødd laget som rykket ned i siste serierunde etter en tung sesong.
Jasseron

Befolkningsutvikling

Antall innbyggere i kommunen Journans
Referanse: INSEE
NetworkManager

NetworkManager er et programvareverktøy som forenkler bruken av datanett på Linux-baserte og andre Unix-liknende operativsystemer. Red Hat innledet arbeidet med NetworkManager den 19. november 2004, for å hjelpe Linux-brukere med moderne nettverksbehov, spesielt når de benyttet trådløse lokale datanett. Versjon 1.0.0 ble lansert 19. desember 2014.
Programmet er skrevet i C og er lisensiert med GNU General Public License. Versjon 1.0.10 ble lansert 23. desember 2015.
Yeongnyu av Goguryeo

Bakgrunn

Han var yngere halvbror av den 26. kongen Yeongyang, og sønn av den 25. kongen Pyeongwon.

Goguryeos fall

Yeongnyu og noen ledende embedsmenn planla å drepe noen av de mest innflytelsesrike offiserene. Først skulle en drepe Yeon Gaesomun, som av hadde en makt på linje med kongens. Plottet ble oppdaget, og Yeongnyu ble drept i 642.
Yeon Gaesomun utnevnte Yeongnyus nevø, Bojang som ny konge.